《履方携姜坦道诗卷相过为书其后》
宋代·章甫

姜侯同乡井，忆昨初见时。
春风头陀菴，快作六字主寺。
一别十五年，漂流各萍转。
君携此轴来，如觌故人面。
淤泥青莲花，本自不受尘。
得钱付酒保，往往遭谤嗔。
眷言方遐思，相从问消息。
清狂犹曩时，须发幸未白。
我贫过孟郊，何敢以诗鸣。
拟办黄篾舫，去寻白鸥盟。
怀人暮云碧，忧国寸心折。
安得癯仙来，共醉望沙月。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。